google/wiki40b huggingface dataset:
Vassfjellet (Dronning Maud Land)

Vassfjellet er en delvis isfri åskam, ca. 19 kilometer lang og 3 kilometer bred, beliggende mellom innlandsisen og isbremmen på Prinsesse Astrid Kyst i Dronning Maud Land. I Vassfjellet finnes over 100 smeltevannssjøer i det som heter Schirmacheroasen.
Den indiske forskningsstasjonen Maitri ble etablert i Vassfjelleet i 1989. Også Russland har en forskningsstasjon her, Novolazarevskaja. Begge er helårsbemannede.
Junior-VM i curling 2010

Junior-VM i curling 2010 ble arrangert 5. – 14. mars 2010 i Flims i Sveits.
Nepal under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Pyretrin

Pyretriner, også kalt pyrethrum, er insektdrepende og -frastøtende stoffer fremstilt fra kurvplantene Tanacetum cinerariifolium og Tanacetum coccineum. Disse plantene ble i eldre systematikk regnet til slektene Chrysanthemum eller Pyrethrum.
Plantene dyrkes i tempererte strøk som England og Tasmania, og i tropiske fjellområder i for eksempel Kenya og Ecuador. Stoffene brukes mest mot fluer, kakerlakker og mygg. Selv svært små mengder, for eksempel i røyken fra en myggspiral, ødelegger koordinasjonen så hunnmygger ikke klarer å stikke. De kan gi allergiske reaksjoner, men er ellers lite giftige for mennesker sammenlignet med andre insektmidler, og de brytes raskt ned i naturen.
Pyretroider er syntetisk fremstilte insektmidler som ligner på pyretriner.
Fekting under Middelhavslekene 1959

Fekting under Middelhavslekene 1959. Fekting var en av flere sporter under de tredje Middelhavslekene som ble arrangert i Beirut i Libanon i perioden 11. til 23. oktober 1959. Dat var tredje gangen som fekting var med på programmet under Middelhavslekene. Det ble konkurrert i seks øvelser i fekting, kun for menn. Det var både individuell og lagkonkurranse i kårde, sabel og florett. Frankrike ble beste nasjon med fem gullmedaljer foran Den forente arabiske republikk med en.
Moderne femkamp under Panamerikanske leker 2015

Moderne femkamp under Panamerikanske leker 2015. Moderne femkamp var en av sportene under de Panamerikanske leker 2015 i Toronto i Canada. Konkurransene ble avviklet 18. til 19. juli 2015. Det var to konkurranser; en for damer og en for menn. Femten nasjoner var representert med tilsammen 51 utøvere.
Kinas kommunistiske ungdomsliga

Kinas kommunistiske ungdomsliga (kinesisk: 中国共产主义青年团, pinyin: Zhōngguó Gòngchǎnzhǔyì Qīngniántuán, kortform: 共青团, Gòngqīngtuán) er en av det kinesiske kommunistpartis masseorganisasjoner.

Historie

Den kommunistiske ungdomsliga ble dannet i 1922 under navnet Kinas sosialistiske ungdomsliga (中国社会主义青年团); skiftet til nåværende navn fulgte i 1925.
Under kulturrevolusjonen ble ungdomsligaen oppløst, og startet ikke opp igjen før i 1978. Med reform- og åpningspolitikken ble formidlingen av kommunistisk ideologi mindre vektlagt enn tidligere, og ungdomsligaen fikk mindre betydning for det politiske liv, selv om en rekke sentrale rikspolitikere fremdeles hadde sin bakgrunn i den også i mange år fremover.

Organisasjon

De ca. 70 millioner medlemmene (pr. 2003) er mellom 14 og 28 år gamle, og de fleste er skoleelever eller studenter.
Organisasjonsstrukturen ligner på kommunistpartiets. Ungdomsligaen har også sin sentralkomité. Den er under ledelse av en «førstesekretær» som velges hvert femte år på en nasjonal representantkongress. Da blir også alle andre viktige embeder bekledt. 
«Ungpionerene» er underlagt ungdomsligaen.
Ved siden av sentralkomiteen finnes en «komité for alminnelige anliggender», og den er av særlig betydning etter som den daglige drift bestemmes der. Ligaens førstesekretær (fra 2006: Hu Chunhua, er representant i Sentralkomiteen for det kinesiske kommunistparti.
Ungdomslegaen er den vigste av de ungdomsorganisasjoner som utgjør Den allkinesiske ungdomsføderasjon.
Organisasjonens offisielle avis er Kinas Ungdomsdagblad (China Youth Daily, 中国青年报, Zhōngguó Qīngnián Bào) med et opplag på 400.000. Dets bilag Frysepunktet 冰点, Bīngdiǎn) er av og til blitt stanset av den statlige sensur, og var i en kortere periode forbudt i 2006.

Kadersmie for kommunistpartiet

Ungdomnsorganisasjonen fungere som kadersmie for Det kinesiske kommunistparti. Hvert år blir ca. én million nye partimedlemmer rekruttert fra ungdomsligaen.
Etter grunnleggelsen av Folkerepublikken i 1949 er undomsligaens ledere ofte rykket opp til sentrale verv i kommunistpartiet. Blant annet kan nevnes Hu Yaobang, som hadde vært førstesekretær for ungdomsligaen. Etter Tiananmenmassakeren i 1989 ble ledende politikere med bakgrunn fra ungdomsligaen straffet for sine mer liberale holdninger, ved det at de ikke kom i betraktning når toppverv etterhvert ble ledige. 
Senere er denne systematiske tilsidesettelsen bortfalt.
Stridstrenbataljonen

Oppgaver

Hele bataljonen opererer stort sett med kjøretøy, som beltevogner, personbil, lastebil (krokbil, bakløfter, kranbil, bergingsbil), vogntog og et fåtall hjullastere. 
Avdelingen utdanner soldater i berging av andre militære kjøretøy, forsyning av ammunisjon og proviant, reparasjon og transport av store militære kjøretøy. Avdelingen har et stort behov for soldater med teknisk kompetanse, som  for eksempel bilmekanikere og våpenteknikere. 
Enkelte av soldatene vil få sertifikater som kreves for å operere kjøretøyene. Mye av denne utdanningen skjer igjennom Forsvarets kjøreskole Bardufoss som ligger i samme leir. 
Mye av utdanningen som avdelingen tilbyr er ettertraktet, både ellers i Forsvaret men også sivilt.
Brevens bruk

Brevens bruk er et småort i Örebro kommune i Sverige. Plassen hadde 101 innbyggere i 2010.
Milan Badelj

Landslaget

Han ble tatt ut til Fotball-EM 2012 i Polen og Ukraina. Han var i utgangspunktet ikke i den kroatiske troppen til Fotball-VM 2014, men under 48 timer før Kroatias åpningskamp mot Brasil erstattet han Ivan Močinić i troppen av på grunn av skade.
Han ble tatt ut i Kroatias EM-tropp til EM i Frankrike 2016.
Han ble tatt ut i Kroatias tropp til VM i fotball 2018 i Russland.
«Gorch Fock» (1933)

«Gorch Fock» («Gorch Fock» (I) eller «Gorche Fock» (1933)) er et barkrigget skoleskip. Hun er oppkalt etter den tyske forfatteren Gorch Fock. En periode seilte hun under navnet SSS «Tovarishch» (Towarischtsch). I dag ligger hun som museumsskip i Stralsund i Tyskland. Hun har stor likskap med «Gorch Fock» (1958) som ble bygget som skoleskip for Deutsche Marine i 1958.
Godskegården

Historie

De naturvitenskapelige sommerleirene for ungdom ble opprinnelig startet like etter Andre verdenskrig av professor Godske og herredsgartner i Hardanger, Olav Einset. Tiltaket var populært, og behovet for et fast sted ble påtrengende. Godske var medlem av Bergen Rotary Klubb, og presenterte tanken om et eget kurssted for medlemmene. I 1949 kjøpte klubben fjellgården Kleppe på Osterøy for 10.000 kroner.
Fjellgården fikk nytt navn, Godskegården, og det første kurset ble avholdt i 1950. Mottoet for virksomheten var ”forskning og friluftsliv” og ”natur og kultur”. Ungdommene skulle gis en innføring i naturvitenskapelig feltarbeid innen både geologi, botanikk og zoologi. I tillegg ble det drevet kulturhistorisk arbeid, som registrering av gamle vestlandstun og arkeologiske utgravninger. 
Den sosiale delen av oppholdet var viktig. Det ble arrangert turer og utflukter, og når været ikke tillot utendørsaktiviteter, ble det holdt foredrag, spilt musikk, oppført amatørskuespill, lest litteratur, holdt diskusjoner etc. Deltakerne på kursene var for en stor del norske, men gjennom Rotarys utvekslingsprogrammer kom flere studenter fra andre land på besøk til Godskegården.
Arbeidet med virksomheten på Godskegården ble stadig mer omfattende. I 1969 ble besluttet å gjøre Godskegården til en stiftelse.  Først ble denne kalt ”Natur- og friluftsliv”, senere ”Godskegården”. Både Bergen Rotary Klubb og Universitetet i Bergen var representert i stiftelsens råd og styre.
Carl Godske døde i 1971, men virksomheten ble drevet videre av en del ildsjeler blant tidligere kursdeltakere som kalte seg ”kleppianere”. Interessen for tiltaket ble gradvis mindre, og i siste halvdel av 1990-tallet ble det klart at virksomheten ikke lot seg opprettholde. Man besluttet derfor å nedlegge stiftelsen mens den ennå var gjeldfri. Stiftelsen Godskegården ble avviklet i 1998, og eiendommen solgt til private.
Godskegården fikk gjennom årene stor oppmerksomhet fra mediene, og virksomheten er beskrevet gjennom tallrike artikler i aviser og tidsskrifter. Carl Godske skrev en bok om gården og sitt arbeid med ungdommer, ”Oppdagerferden”, utgitt posthumt i 1971.
Opplysninger om Godskegården finnes i arkiv etter Bergen Rotary Klubb, oppbevart ved Bergen Byarkiv. Her finnes møteprotokoller fra perioden 1950-1979, og i tillegg korrespondanse, regnskap, utklipp fra aviser, og kursrapporter.
Psykiatriloven

Psykiatriloven (fullt navn Lov om tvang i psykiatrien) er en dansk lov. Den nåværende versjon er en revisjon fra 2007 av loven, som kom i sin første utgave i 1989. Den kom som erstatning for sindssygeloven av 1938.
Psykiatriloven bestemmer under hvilke omstendigheter tvangsinnleggelse og -tilbakeholdelse kan skje på psykiatrisk institusjon, samt betingelsene for at der kan utøves annen tvang som for eksempel fastholden, beltefiksering og tvangsbehandling.
Ved tvang forstås en foranstaltning gjennomført overfor en pasient som ikke etter informasjon om hva som skal foretas, kan akseptere den besluttede pleie, behandling eller undertiden tilrettevisning.
Loven foreskriver «minste middels prinsipp»: Man skal bruke den minst inngripende foranstaltning som er tilstrekkelig for å kunne oppnå et behandlingsmål.
Pasienten skal som hovedregel både muntlig og skriftlig informeres om påtenkt tvang forut for inngrepet.
Derutover beskriver loven hvorledes pasientenes rettssikkerhet og klagemuligheter skal ivaretas av patientrådgivere, lokale patientklagenævn, Sundhedsvæsenets Patientklagenævn og domstoler.

Tvangstilbakeholdelse

Hvis en frivillig (døgn)innlagt pasient på psykiatrisk institusjon oppfyller kriteriene for tvangsinnleggelse, som beskrevet ovenfor, skal pasienten nektes utskrivelse (tvangstilbakeholdes). Når en pasient er tvangstilbakeholdt, skal overlegen på bestemte datoer, konkret ta stilling til om kriteriene for tvangstilbakeholdelse fortsatt er oppfylt.

Tvangsbehandling

Så fremt en sinnssyk, innlagt pasient ikke aksepterer behandling, kan overlegen beslutte å behandle pasienten mot dennes vilje. Pasienten kan som hovedregel få beslutningen prøvet i det lokale patientklagenævn, før behandlingen iverksettes.
Oftest tvangsbehandles med psykofarmaka, men i livstruende situasjoner kan der gis elektrosjokk mot pasientens vilje.

Visitasjon av person eller eiendeler

Kan skje på konkret mistanke overfor enkelte pasienter, for eksempel hvis der er mistanke om innsmugling av våpen, farlige gjenstander eller ulovlige stoffer.
Erasmus Zahl

Biografi

Erasmus Zahl var fra Nordvika i Dønna, hvor faren Hans Hansen Zahl var handelsmann og gjestgiver. Moren var prestedatteren Anne Sophie Samuelsdatter Budde.
Erasmus Zahl flyttet omkring 1840–50 til Kjerringøy lengre nord i amtet, hvor Anna Elisabeth Ellingsen, f. Sverdrup, nylig var blitt enke etter handelsmann Jens Nicolai Ellingsen. Zahl og Anna Ellingsen inngikk ekteskap, og dermed overtok Zahl handelsstedet Kjerringøy. Det var i Zahls tid at Kjerringøy nådde sine velmaktsdager. Flere oppgangsår, og herunder ti års sildeperiode mellom 1865 og 1876, gjorde at Zahl økte sin formue med nærmere 156 000 spesiedaler til 265 000 spesiedaler.
Anna Ellingsen Zahl døde i 1879, etter hun i en alder 78 år falt ned en av trappene i hovedhuset på Kjerringøy. Som enkemann beordret Zahl en rekke forandringer på handelsstedet. Det ble stans av alt salg av drikkevarer, og alkohol skulle heller ikke nytes til måltider. Zahl lot reise dagens kirke på Kjerringøy, som stod ferdig i 1883.
I den andre halvdelen av 1800-tallet var Kjerringøy større enn den nærliggende kjøpstaden Bodø. Likevel hadde handelsstedet ingen havn som klarte å ta imot stadig større båter og skip. Handelsstedet tjente nemlig som mellomhavn for fiskere som ventet på godt veir for å dra videre til Lofoten. Flere hundre og visstnok opptil tusen fiskere kunne samtidig oppholde seg på stedet. Etterhvert som båtene ble større og dessuten fikk motor, mistet Kjerringøy, i likhet med flere fiskevær langs Nordlands kyst, denne funksjonen.
Erasmus Zahl døde i 1900 av slag. Han var uten barn og livsarvinger. Ved auksjon ble handelsstedet kjøpt og drevet videre, og virksomheten bestod frem til 1956. Nordlandsmuseet overtok virksomheten i 1959, som i dag driver med omvisning og kafé.

Mack

På slutten av 1800-tallet gav Erasmus Zahl pengestøtte til Knut Hamsun som ung og fattig forfatter. Senere takket Hamsun sin velgjører ved å bruke Zahl som modell for figuren Mack, som opptrer i flere av Hamsuns romaner, blant andre Pan (1894), Sværmere (1904) og dobbelromanen Benoni og Rosa (1908).
Samfunnet i Nordland gjennomgikk større forandringer sent på 1800-tallet og tidlig på 1900-tallet. Tradisjoner ble utfordret av moderne ideer, og det sosiale hierarki, i hvilket Zahl hadde en ledende stilling, kom gradvis til å forandres som følge av blant annet industrialisering og urbanisering. Hamsun var, som det gjennomgående kommer til uttrykk i hans litteratur, forsvarer av det gamle samfunn. For eksempel i Benoni og Rosa skildrer Hamsun en almuens mann og oppkomling, Benoni Hartvigsen, «med ironisk distanse, men også med betydelig sympati».
Fylkesvei 4686

Fylkesvei 4686 går mellom Halsnøy fergekai og Eike på Halsnøya i Finnøy. Veien er 3,7 km lang.
Frem til 2019 hadde veien betegnelsen fylkesvei 610.
Winterswijk

Geografi

Winterswijk ligger øst i provinsen Gelderland øst i Nederland. Det er en del av regionen i Achterhoek.

Historie

Byen ble grunnlagt rundt år 1000 f.Kr og var et isolert jordbrukssamfunn frem til 1830, da veien fra Borken til Zutphen via Winterswijk og Groenlo ble bygget. Rundt 1840 utvandret mange til Amerika — Michigan spesielt. Etter 1870 ble byen et sentrum for tekstiler, for eksempel spinning og veving, og fabrikken Tricot ansatte en stor andel av den lokale befolkningen i sine glansdager. I 1878 ble jernbanelinjen til Zutphen bygget, først og fremst for tekstilindustrien, som ble satt opp av Jan Willink. Noen av familiene, som familien Willinks, har bodd der siden 1284.

Frigjøring under andre verdenskrig

31. mars 1945 var frigjøringsdagen for Winterswijk under andre verdenskrig. Før byen ble frigjort, var det en stridsvognkamp den 30. mars i en av bydelene kalt Woold, med seksti Sherman-stridsvogner. Kampen resulterte i at seksten tyske og ni britiske soldater mistet livet. 31. mars 1945 (langfredag) rundt klokka 21 hadde de allierte styrkene en kamp litt over fem km sør for Winterswijk. 31. mars nådde endelig de første allierte troppene Slingestream i nærheten av Winterswijk. 31. mars er den offisielle dagen for å minnes frigjøringen av Winterswijk. Etter frigjøringen av Winterswijk grunnla de et hvilesenter for britiske soldater i Sociëteit de Eendracht (Zonnebrink), der britiske soldater, som kom fra fronten, kunne få hvile. Den britiske fronten beveget seg i april 1945 mot den nordvestlige delen av Tyskland.
Ancyloxypha

Utseende

Små (vingespenn ca. 20-25 millimeter), slanke, brunlige smygere. Vingene er brunoransje med mørkere ytterkant, gjerne litt mørkere på oversiden enn på undersiden.

Levevis

Disse artene flyr gjerne på enger, der larvene lever på gress.

Utbredelse

Slekten er utbredt i Amerika, fra det nordøstlige USA i nord til Argentina i sør.
Pratt & Whitney

Historie

Pratt & Whitney ble grunnlagt i 1860 av Francis Pratt og Amos Whitney med hovedkontor i Hartford, Connecticut. I 1861 begynte de å produsere våpen og våpenproduksjonsutstyr til bruk av Unionshæren under den amerikanske borgerkrigen.
I 1925 kontaktet Frederick Brant Rentschler Pratt & Whitney på utkikk etter midler og et egnet lokale for å bygge hans nye flymotor. Pratt & Whitney lånte ham $250.000, bruken av navnet Pratt & Whitney, samt ledig lokale i firmaets fabrikk. Dette var begynnelsen på Pratt & Whitney Aircraft Company. P&Ws første motor ble kalt Pratt & Whitney Wasp, og ble ferdigstilt julaften 1925. Wasp utviklet 425 hestekrefter (317 kW) på dens tredje test. Motoren gikk lett gjennom marinens kvalifikasjonstest i mars 1926, og i oktober hadde den amerikanske marine lagt inn en bestilling på 200 motorer. Wasp revolusjonerte amerikansk luftfart og viste frem god hurtighet, klatrefart, ytelse og pålitelighet.
I 1929 avsluttet Frederick Rentschler sitt samarbeid med Pratt & Whitney Machine Tool og grunnla United Aircraft and Transport Corporation, forgjengeren til dagens United Technologies. Hans avtale med firmaet gjorde at Rentschler tok med seg navnet til det nye selskapet. 
Pratt & Whitney har produsert en rekke flymotorer til både tidligere og nåværende flytyper. Rundt 800 flyselskaper i mer enn 150 land opererer P&W-motorer og 27 luftforsvar opererer motorer til sine militære fly. Pratt & Whitney er i dag en divisjon under det industrielle konglomeratet United Technologies og er dermed søsterselskap til blant andre Pratt & Whitney Canada, Sikorsky, Hamilton Sundstrand, Otis Elevator og Carrier Corporation. P&WC designer og konstruerer de noe mindre turboprop og turboshaft gassturbinene, mens P&W produserer de større kommersielle og de militære jetmotorene. 
Selskapet har hovedkontor i East Hartford, men har fabrikker i Middletown og Cheshire (begge Connecticut), West Palm Beach i Florida og North Berwick i Maine.
Pratt & Whitney har per dags dato også motor-vedlikeholdsverksted i Singapore (TUI), i Sør-Kina (ESA, Eagle Service Asia) og Christchurch på New Zealand 
Tidligere ble det i en årrekke driftet et motorsverksted på Stavanger lufthavn, Sola, men grunnet økonomi ble verkstedet nedlagt i 2012. 
Ironisk nok vedlikehold Stavanger-verkstedet kun CFM56- motorer. Ifølge egne ansatte ble verkstedet beskrevet som: "Et Volvo-verksted som vedlikeholdt Ford..."
Oljeprisen

Olje og politikk

Fallet i oljeprisen i andre halvdel av 2008 skyldtes finanskrisen som slo inn på lavere oljeforbruk og resesjon i flere verdensdeler.

Priselastisitet

Prisen på olje har tradisjonelt vært satt av OPEC. Redusert tilførsel av olje fra OPEC, og da spesielt Saudi-Arabia, har i enkelte perioder i historien ført til en ekstrem prisoppgang. Dette har vært relativt korte perioder, da prisen ellers har vært stabil. Verdensøkonomien har tilpasset seg oljeprisen enten den har vært høy eller lav, mens endringer i oljeprisen har ført til politiske og økonomiske omveltninger som ingen har unngått å merke. 
De senere årene er betydningen av OPEC redusert av flere årsaker. Produksjonen utenfor OPEC utgjør halvparten av verdens energibehov og er økende, samtidig som store funn av olje i Afrika og Asia mer enn dekker opp for den økende etterspørselen. Den høye oljeprisen har gjort alternative energikilder lønnsomme og vil etter hvert dekke en større del av verdens energibehov.
1. divisjon basketball for menn 2010/11

1. divisjon basketball for menn 2010/11 var det nest øverste nivået i norsk basketball for menn 2010/11-sesongen. BK Miners vant grunnserien foran Hop og Persbråten.
Diamond League 2013

Diamond League 2013 var den fjerde sesongen av friidrettsserien Diamond League, organisert av IAAF. Første stevne var Qatar Athletic Super Grand Prix 10. mai, og de to finalene var Weltklasse Zürich 29. august og Memorial Van Damme i Brussel 6. september. 
London Grand Prix ble i 2013 for første gang arrangert på Olympiastadion i London.

Sluttstilling

Utøverne fikk 4 poeng for seier, 2 poeng for andreplass og 1 poeng for tredjeplass i de øvelsene som telte i hvert Diamond League-stevne.
Perskloster

Persklosteret i Stavanger er kjent fra opplysninger gitt av amtmann Bendix Christian de Fine i 1745. Han skrev at det var et Sankt Perskloster på Pedersgjerdet, nær Hospitalet. Klosteret er ikke kjent fra andre kilder.
Hospitalet lå trolig der dagens kjøpesenter Arkaden i Klubbgata er i dag. 
Et eventuelt Perskloster har trolig vært knyttet til Peterskirken. Peterskirken er kjent i noen få middelalderdokumenter. Peterskirken og Hospitalet møter vi første gang i et udatert dokument fra 1269-70 eller noen år senere.  Biskop Torgils i Stavanger bekjentgjorde at han hadde opprettet et almissehus for fattige syke (et hospital) noe øst ved Sankt Peterskirken. Biskopen ga med kannikenes samtykke flere navngitte gårder som grunnlag for driften, samt en del eiendommer som kan ha vært omkring Hospitalet. Siste gang vi hører om Peterskirken er om lag 1286.
I noen kilder fra 1700-tallet omtales Anders Olsen som Anders i Klosteret eller Anders i Klosterets hus. Han bodde i dagens Klubbgata på østsiden av Skolebekken, like ved der vi i dag har Stavanger Aftenblad (tidligere adresse Nygata 34 med matrikkelnummer 347). Avstanden er ikke større enn at Klosteret eller Klosterets hus kan ha vært en del av hospitalsområdet.
Haug kirke (Ringerike)

Bygningshistorie

Haug kirke er anlagt på grunn som hevdes å ha tilhørt gården Haug like ved kirka. Den skal også være opphavet til navnet. Imidlertid har kirketomta gårds- og bruksnummer (134/7) som tilsier at grunnen må ha tilhørt storgården Løken, som også grenser mot kirka. Løken har åpenbart også vært en mer betydningsfull gård i bygda, ifølge våre skriftlige kilder (nevnes i en rekke diplomer fra 1338 og framover). Lite er kjent fra kirkes tidlige år, men i 1743 nevner fogd Ivar Wiel at kirken skal ha fått et nytt loft i 1631.
I 1712 blir kirken utvidet, i det skipet skal ha blitt forlenget til den doble størrelsen. I den forbindelse forteller fogd Wiel at almuen måtte hente jord fra noen store hauger rett ved kirken, for å kunne anlegge en kirkegård der. Kirken var nemlig bygget på skjellfjell. Haugene som det refereres til er de store gravhaugene på gården Løkens grunn, bare noen meter nord for vesttårnet.
I 1739 anmerker fogden også at kirken mangler sakristi, men han sier ingen ting om hvorvidt dette ble bygget eller ikke.
I 1780 blir kirken restaurert, men det er ingen notater som forteller hva som ble gjort.
I 1878 blir imidlertid Haug kirke betydelig utvidet, i det skipet på nytt blir forlenget. Under denne restaureringen fikk blant annet kirken nye kirkeklokker i vesttårnet. Et større antall kister ble også tatt opp fra gulvet under skipet og flyttet til en fellesgrav på kirkegården. Kirken får også ei ny altertvale, med et maleri som forestiller Jesu dåp, malt av Axel Ender og forært kirken av Turid Strand. Gjenåpningen etter restaureringen fant sted den 19. januar 1879. Litt senere får kirken også et nytt orgel.
I 1905 ble det utført en større reparasjon av tregulvene i kirken, samtidig som det blir gjor endel utbedringer i tårnfoten.
I prost Olof Jenssens tid, noe senere, ble sidegalleriene i skipet gjort kortere og prekestolen flyttet inn på nordveggen i skipet.
I 1962–1963 gjennomgikk kirken er større restaurering, under ledelse av arkitekt Bjarne Hvoslef. Både utvendige og innvendige veggflater ble fornyet. Skiferhellene på taket ble byttet ut med ny dobbeltkrummet rød takstein. Kirkespiret ble tekket med kobberplater. Den såkalte «sanghusdøren» og vinduene på begge sider av galleriet ble murt igjen, og sidegalleriene og ei gammel pipe fjernet. Innvendig ble også hvelv og benker malt. Det ble også satt inn noen mindre vinduer i våpenhuset, samtidig som vinduet over vestportalen ble fjernet. Under denne restaureringen ble også altertvavlen lutet, samtidig som de to trefigurene av Aron og Moses ble flyttet til hver sin side av alteret. Gjenåpningen etter restaureringen fant sted den 27. oktober 1963, forrettet av biskop Dagfinn Hauge.

Annet

Haug kirke tilhører Haug prestegjeld i Ringerike prosti, som ligger under Tunsberg bispedømme.
Kirken har egen kirkegård og eget gravkapell på østsiden av kirken. Den eldste delen av kirkegården ligger rundt kirken, mens senere utvidelser har skjedd mot nord og nordvest.
Et stort krusifiks fra middelalderen blir oppbevart i Oldsaksamlingen.